เรื่องร้องเรียน: ได้รับความเดือดร้อนจากอาคารด้านหลังบ้านซึ่งเป็นบ้านที่เพิ่งก่อสร้างใหม่โดยมีระเบียงชั้น 2 ยื่นล้ำเข้ามาชิดเขต สามารถเป็นทางสะดวกให้ผู้ประสงค์ร้ายปีนข้ามมาได้โดยง่าย บ้านทั้งหลังสร้างชิดเขตรั้วทั้งชั้น 1 และชั้น 2 ในวันที่ 23 กันยายนได้เห็นสภาพบ้านที่สร้างเสร็จเป็นครั้งแรกเพราะเปิดผ้าสแลนท์ที่ปิดไว้ วิศวะเขตได้เข้ามาพูดคุยเพื่อให้เอาระเบียงชั้น 2 ที่ติดหลังบ้านออกแต่เจ้าของยืนยันไม่ยอมรับถึงแม้จะไม่เหมือนแบบที่ยื่นกับเขตไว้ก็ตาม จึงอยากจะขอความช่วยเหลือเร่งด่วนมาช่วยตรวจสอบอย่างเร่งด่วนเพราะที่บ้านเรามีแต่ผู้หญิงและคนแก่อายุ 94 ปี เกรงมีระเบียงจะเป็นทางขึ้นของโจรเข้ามางัดแงะทางชั้น 2 ได้ หลังจากวิศวะเขตกลับไปอีก 3 วันวันที่ 27 กันยายนเจ้าของบ้านดังกล่าวขับรถมาที่ซอยบ้านเพื่อดูหน้ารู้สึกไม่ปลอดภัยและไม่เป็นมิตรจึงอยากขอความช่วยเหลือช่วยตรวจสอบอย่างเร่งด่วนค่ะ
การดำเนินการของเจ้าหน้าที่: จากกรณีร้องเรียนดังกล่าว สำนักงานเขตทวีวัฒนา โดยฝ่ายโยธาได้ตรวจและมีหนังสือแจ้งทางปกครอง ตามมาตรา30 แห่ง พ.ร.บ. วิธีปฏิบัติราชการทางปกครอง พ.ศ. 2539 ให้เจ้าของอาคารได้ชี้แจงข้อเท็จจริง พร้อมแสดงหลักฐานต่างๆ  อนึ่งเจ้าของอาคารได้เข้าพบเจ้าหน้าที่ฝ่ายโยธา  เพื่อชี้แจงข้อเท็จจริงและรับทราบกรณีร้องเรียนดังกล่าวแล้ว ทั้งนี้เจ้าของอาคารยินยอมจะดำเนินการแก้ไขอาคารในส่วนที่ผิดจากแบบ โดยขอเวลาดำเนินการภายใน 30 วัน หากฝ่ายโยธา ตรวจพบว่าไม่แก้ไขภายในกำหนดเวลา จะดำเนินการตาม พ. ร.บ. ควบคุมอาคาร ต่อไป
ความเห็นของผู้แจ้ง: ช่วยอัพเดทหน่อย
พื้นที่: แขวงศาลาธรรมสพน์ เขตทวีวัฒนา กรุงเทพมหานคร